Peter Skaarup (DD), 2025-12-11:
I Danmarksdemokraterne mener vi det samme, som vi hele tiden har gjort i den her sag om nedsættelsen af en granskningskommission til undersøgelse af forløbet.
Vi mener, at forløbet i minksagen skal undersøges fuldt ud, og det skal præsenteres for Folketinget, det skal præsenteres for borgerne her i landet.
Det mente vi, da Minkkommissionen fremlagde sin rapport og konkluderede, at man på det meget omtalte pressemøde kom med en ulovlig instruks om aflivning af det danske minkerhverv.
Det mener vi i den grad stadig væk i lyset af de seneste afsløringer.
Den 6. oktober 2025 blev der så offentliggjort et centralt notat fra Forsvarets Efterretningstjeneste i medierne – et notat, der direkte modsiger, hvad regeringen har fortalt Folketinget og danskerne.
Det kunne have gjort det muligt at genskabe de slettede sms'er, men det skete faktisk ikke.
For det andet: Politiet sikrede sig ikke, at de iPhones og iPads, der blev undersøgt, faktisk var de rigtige enheder, og det var jo et helt grundlæggende skridt her, som burde have været taget og været på plads fra starten af i den her sag.
For det tredje: Center for Cybersikkerhed ville have brugt den anden metode end den, som regeringen og spiser os af med, og som også bliver gentaget både af Socialdemokratiets ordfører her i dag, hr. Christian Rabjerg Madsen, og af hr. Jan E. Jørgensen fra Venstre.
Det står derfor klart ud fra det, at Rigspolitiets og for så vidt i det hele taget forsvarets og Forsvarets Efterretningstjenestes mest specialiserede it-folk reelt aldrig afsøgte de muligheder for at genskabe sms'erne, som de ville kunne have haft nogle muligheder for at gøre.
Det er jo faktisk i direkte modstrid med det, som regeringen og Forsvarets Efterretningstjeneste ellers har hævdet gentagne gange over en lang periode i den her sag.
Vi mener jo, at når en statsminister sletter sine sms'er midt i en politisk skandale og en regering ikke sætter alt ind for at genskabe sms'erne, handler det faktisk ikke om rod i teknikken.
Det handler om en ekstrem magtfuldkommenhed, som har overskygget hele den her regering i dens levetid, og som også overskyggede den tidligere regering.
Det, der skete, var jo, at statsministeren med et fingerknips lukkede et helt erhverv uden gyldig lovhjemmel.
Det var muligt, man havde nogen tanker om at få den på plads hen ad vejen – det havde man jo – men den var ikke på plads.
Så kernen i den her sag er ikke særlig kompliceret.
Det handler om, at vi har et demokratisk problem, hvis magtudøvelse ansvar ikke følges ad.
Af den grund har vi brug for klarhed over det her forløb, og der breder sig myter rundtomkring blandt danskere om det her forløb, når man på den måde sletter sms'er, som er livsvigtige, hvis man skal finde ud af, hvad der rent faktisk foregik.
Derfor mener vi i Danmarksdemokraterne, at det er helt nødvendigt at få nedsat en granskningskommission, så vi kan få undersøgt den specifikke del omkring mulighederne for at genskabe sms'erne og få et værdigt punktum i den her sag.
Det burde Venstre om nogen – Venstre kørte kampagner op til sidste folketingsvalg lige præcis om den her sag – stille sig i spidsen for at få undersøgt det her forløb.
Derfor forstår jeg ikke et måde er det, når forskellige ordførere kan stille sig op i en debat som den her og fuldstændig hovent og arrogant sige: Ja, ja, men der er ikke noget nyt i sagen meget; det er bare en kampagne.
Jo, der er nyt i sagen!
Jeg har redegjort præcist for, hvad det nye er i mit indlæg her.